CELEX: 62021TN0376
Language: sl
Date: 2021-07-02 00:00:00
Title: Zadeva T-376/21: Tožba, vložena 2. julija 2021 – Instituto Cervantes/Komisija

23.8.2021   
            
            
               SL
            
            
               Uradni list Evropske unije
            
            
               C 338/28
            
         
      Tožba, vložena 2. julija 2021 – Instituto Cervantes/Komisija
      (Zadeva T-376/21)
      (2021/C 338/37)
      Jezik postopka: francoščina
      
         Stranki
      
      
         Tožeča stranka: Instituto Cervantes (Madrid, Španija) (zastopnik: E. van Nuffel d’Heynsbroeck, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je tožba dopustna;
               
            
                  —
               
               
                  razglasi ničnost odločbe Evropske komisije o dodelitvi sklopa 3 (španski jezik) naročila, ki se nanaša na okvirne pogodbe za jezikovna izobraževanja za institucije, organe, urade in agencije Evropske unije (št. HR/2020/OP/0014), v prvi vrsti skupini CLL Centre de Langues-Allingua in v drugi vrsti tožeči stranki;
               
            
                  —
               
               
                  Evropski komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog se nanaša na neobstoj zadostne obrazložitve izpodbijane odločbe glede presoje kakovosti ponudb.
               
            
                  2.
               
               
                  Drugi tožbeni razlog se nanaša na neobstoj primerjave kakovosti ponudb.
               
            
                  3.
               
               
                  Tretji tožbeni razlog se nanaša na očitno napako pri presoji, ki naj bi jo Komisija storila s tem, da je zavrnila elemente ponudbe, ki so bili dostopni prek spletne povezave, navedene v ponudbi, ne da bi preverila njihovo veljavnost.
               
            
                  4.
               
               
                  Četrti tožbeni razlog, naveden podredno, se nanaša na, prvič, neobstoj povezave med presojo kakovosti ponudbe tožeče stranke in njenim izpolnjevanjem meril 1.1 in 1.2, določenih v obvestilu o javnem naročilu, ter, drugič, kršitev načela preglednosti.
               
            
                  5.
               
               
                  Peti tožbeni razlog se nanaša na kršitev cilja vzpostavitve čim večje konkurence pri javnih naročilih.